CELEX: 32016D0447
Language: bg
Date: 2016-03-22 00:00:00
Title: Решение за изпълнение (ЕС) 2016/447 на Комисията от 22 март 2016 година за изменение на Решение за изпълнение (ЕС) 2015/2460 относно някои защитни мерки във връзка с високопатогенната инфлуенца по птиците от подтип H5 във Франция (нотифицирано под номер С(2016) 1608) (Текст от значение за ЕИП)

24.3.2016   
            
            
               BG
            
            
               Официален вестник на Европейския съюз
            
            
               L 78/76
            
         РЕШЕНИЕ ЗА ИЗПЪЛНЕНИЕ (ЕС) 2016/447 НА КОМИСИЯТА
   от 22 март 2016 година
   за изменение на Решение за изпълнение (ЕС) 2015/2460 относно някои защитни мерки във връзка с високопатогенната инфлуенца по птиците от подтип H5 във Франция
   
      
         (нотифицирано под номер С(2016) 1608)
      
   
   (само текстът на френски език е автентичен)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея,
   като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (2), и по-специално член 10, параграф 4 от нея,
   като има предвид, че:
   
               (1)
            
            
               Решение за изпълнение (ЕС) 2015/2460 на Комисията (3) бе прието вследствие на разпространението на високопатогенна инфлуенца по птиците (HPAI) във Франция и на създаването от страна на компетентния орган на тази държава членка на голяма допълнителна ограничителна зона около предпазните и надзорните зони. Тази допълнителна ограничителна зона се състои от няколко департамента или части от тях в югозападната част на Франция.
            
         
               (2)
            
            
               Решение за изпълнение (ЕС) 2015/2460, последно изменено с Решение за изпълнение (ЕС) 2016/237 на Комисията (4), се прилага до 31 март 2016 г.
            
         
               (3)
            
            
               Броят на огнищата на HPAI е намалял, но все още са налице няколко огнища в зоната, в която вече са въведени ограничения. Поради епидемиологичната обстановка и с оглед на изпълнението на стратегията за борба с болестта, приета във Франция, е целесъобразно срокът на прилагане на Решение за изпълнение (ЕС) 2015/2460 да се удължи до 15 септември 2016 г. При все това Комисията ще преразгледа срока на прилагане, ако обстановката във връзка с болестта междувременно се подобри.
            
         
               (4)
            
            
               Поради това Решение за изпълнение (ЕС) 2015/2460 следва да бъде съответно изменено.
            
         
               (5)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   В член 5 от Решение за изпълнение (ЕС) 2015/2460 датата „31 март 2016 г.“ се заменя с датата „15 септември 2016 г.“
   Член 2
   Адресат на настоящото решение е Френската република.
   
      Съставено в Брюксел на 22 март 2016 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 395, 30.12.1989 г., стр. 13.
   
      (2)  ОВ L 224, 18.8.1990 г., стр. 29.
   
      (3)  Решение за изпълнение (ЕС) 2015/2460 на Комисията от 23 декември 2015 г. относно някои защитни мерки във връзка с високопатогенната инфлуенца по птиците от подтип H5 във Франция (ОВ L 339, 24.12.2015 г., стр. 52).
   
      (4)  Решение за изпълнение (ЕС) 2016/237 на Комисията от 17 февруари 2016 г. за изменение на приложението към Решение за изпълнение (ЕС) 2015/2460 относно някои защитни мерки във връзка с високопатогенната инфлуенца по птиците от подтип H5 във Франция (ОВ L 44, 19.2.2016 г., стр. 12).